
Procedura de acordare a facilitatilor fiscale privind taxa de salubrizare pentru anul 2019
1. Procedura de acordare a scutirilor de la plata taxei de salubrizare
 
1.1. Se acordă scutirea de la plata taxei de salubrizare următoarelor categorii de persoane fizice:
a) veteranii de război, văduvele de război şi văduvele nerecăsătorite ale veteranilor de război;
b) persoanele prevăzute la art. 1 al Decretului-lege nr. 118/1990, republicat, cu modificările şi completările ulterioare, şi persoanele fizice prevăzute la art. 1 din Ordonanţa Guvernului nr. 105/1999, aprobată cu modificări şi completări prin Legea nr. 189/2000, cu modificările şi completările ulterioare;
1.2. Pentru a beneficia de scutire de la plata taxei de salubrizare, persoanele fizice menţionate la pct. 1.1. vor depune o cerere la organul fiscal, însoţită de următoarele documente justificative:
1. Copie document de identitate al solicitantului;
1. Documente din care să reiasă încadrarea într-o categorie din cele prevăzute la pct. 1.1., respectiv:
· legitimaţie de veteran de război, văduvă de război sau văduvă nerecăsătorită de veteran de război;
· hotărâre/decizie eliberată de Casa Judeţeană de Pensii din care să rezulte calitatea de beneficiar al art. 1 din Decretul-lege nr. 118/1990 sau al art. 1 din O.G. nr. 105/1990 aprobată prin Legea nr. 189/2000;
1.3. Scutirile se acordă începând cu luna următoare celei în care persoana depune documentele justificative;
1.4. Prin excepţie de la prevederile pct. 1.3., persoanele fizice din categoriile menţionate la pct. 1.1., lit. a) şi b) care sunt în evidenţa serviciului de specialitate cu scutire la plata impozitelor şi taxelor locale (aceste persoane au depus documente justificative la dosarele fiscale până la data intrării în vigoare a prezentei hotărâri), vor beneficia de scutire la plata taxei de salubrizare.
2. Procedura de acordare a reducerilor de la plata taxei de salubrizare

2.1. Se acordă reducerea cu 50 % a taxei de salubrizare datorate de către persoanele cu handicap grav sau accentuat, persoanele încadrate în gradul I de invaliditate şi reprezentanţii legali ai minorilor cu handicap grav sau accentuat şi ai minorilor încadraţi în gradul I de invaliditate.
2.2. Pentru a beneficia de reducere de la plata taxei de salubrizare, persoanele fizice menţionate la pct. 2.1. vor depune o cerere la organul fiscal, însoţită de următoarele documente justificative:
a) Copie document de identitate al solicitantului (buletin/carte de identitate; certificat de naştere);
b) Documente din care să reiasă încadrarea în grad de handicap/invaliditate după caz:
· certificat de încadrare în grad de handicap grav sau accentuat(se va depune ori de căte ori este reînnoit);
· decizie eliberată de Casa Judeţeană de Pensii din care să rezulte încadrarea în gradul I de invaliditate;
c) Orice alte documente considerate utile pentru soluţionarea cererii (adeverinţă asociaţia de proprietari; declaraţie pe propria răspundere, etc.)
2.3. Reducerea se acordă începând cu luna următoare celei în care persoana depune documentele justificative, până la expirarea termenului de valabilitate a documentului care atestă încadrarea în grad de handicap/invaliditate.
2.4.  Prin excepţie de la prevederile pct. 2.3., persoanele fizice din categoriile menţionate la pct. 2.1. care sunt în evidenţa serviciului de specialitate cu scutire la plata impozitelor şi taxelor locale (aceste persoane au depus documente justificative la dosarele fiscale până la data intrării în vigoare a prezentei hotărâri), vor beneficia de scutire la plata taxei de salubrizare.

